*Projekts*

**Grozījums Latvijas Administratīvo pārkāpumu kodeksā**

Izdarīt Latvijas Administratīvo pārkāpumu kodeksā šādu grozījumu:

Izteikt 149.40 pantu šādā redakcijā:

"**149.40 pants. Autoceļu lietošanas nodevas maksāšanas pārkāpumi**

Par likumā noteiktā valsts autoceļa posma lietošanu, ja autoceļu lietošanas nodeva nav samaksāta pilnā apmērā, –

uzliek naudas sodu transportlīdzekļa vadītājam no sešdesmit līdz simt divdesmit *euro*, bet transportlīdzekļu un to vadītāju valsts reģistrā norādītajam turētājam vai, ja turētājs nav norādīts vai transportlīdzeklis ir noņemts no uzskaites, transportlīdzekļa īpašniekam (valdītājam), vai, ja tiek norādīts, pārvadātājam – no trīssimt līdz piecsimt *euro*.

Par likumā noteiktā valsts autoceļa posma lietošanu, ja autoceļu lietošanas nodeva nav samaksāta, –

uzliek naudas sodu transportlīdzekļa vadītājam no simt astoņdesmit līdz trīssimt sešdesmit *euro*, bet transportlīdzekļu un to vadītāju valsts reģistrā norādītajam turētājam vai, ja turētājs nav norādīts vai transportlīdzeklis ir noņemts no uzskaites, transportlīdzekļa īpašniekam (valdītājam), vai, ja tiek norādīts, pārvadātājam – no piecsimt līdz tūkstoš *euro*."

Satiksmes ministrs T.Linkaits

Vīza:

Valsts sekretārs K.Ozoliņš